Develiars
ఆర్‌సిబికి డివిలియర్స్‌ దూరం
బెంగళూరు: ఇండియన్‌ ప్రీమియర్‌ లీగ్‌(ఐపిఎల్‌) పదవ సీజన్‌లో భాగంగా మంగళవారం రాజ్‌కోట్‌ వేదికగా రాయల్‌ చాలెంజర్స్‌ బెంగళూరు,గుజరాత్‌ లయన్స్‌ జట్ల మధ్య మ్యాచ్‌ జరిగింది.ఈ మ్యాచ్‌లో బెంగళూరుకు ఒక ఇబ్బందికర సమస్య ఎదురైంది.జట్టు సభ్యుడైన విధ్వంసకర బ్యాట్స్‌మెన్‌ డివిలియర్స్‌ మ్యాచ్‌కు దూరమయ్యాడు.గాయం కారణంగా దక్షిణాఫ్రికా స్టార్‌ బ్యాట్స్‌మెన్‌ డివిలియర్స్‌ ఆడకపోవడం నిజంగా జట్టుకు కష్టమే. ఈ మేరకు క్రికెట్‌ అభిమానులకు డివిలియర్స్‌ ట్విటర్‌ సందేశాన్ని పోస్టు చేశాడు.మంగళవారం జరిగే మ్యాచ్‌కు తాను అందుబాటులో ఉండటం లేదని అందులో పేర్కొన్నాడు.గాయం కారణంగా ఈ రోజు జరిగే మ్యాచ్‌కి అందుబాటులో ఉండటం లేదు.కోహ్లీ నేతృత్వంలోని బెంగళూరు జట్టుకు గుడ్‌ లక్‌ అంటూ డివిలియర్స్‌ ట్వీట్‌ చేశాడు.ఈ సీజన్‌లో అయిదు మ్యాచ్‌లాడిన బెంగళూరు ఒక్క మ్యాచ్‌లో విజయం సాధించి పాయింట్ల పట్టికలో చివరి స్థానంలో ఉంది.33 సంవత్సరాల డివిలియర్స్‌ గాయం కారణంగా ఈ సీజన్‌లో మొదటి రెండు మ్యాచ్‌లకు దూరమైన సంగతి తెలిసిందే.ఏప్రిల్‌ 10వ తేదీన ఇండోర్‌ వేదికగా పంజాబ్‌ కింగ్స్‌ ఎలెవన్‌తో జరిగిన మ్యాచ్‌లో అరంగేట్రం చేసిన డివిలి యర్స్‌ 89 పరుగులతో నాటౌట్‌గా విధ్వంసకర ఇన్నింగ్స్‌ ఆడాడు. ఆ తరువాత ముంబై ఇండి యన్స్‌తో జరిగిన మ్యాచ్‌లో 19 పరుగులు,పుణే సూపర్‌ జెయింట్‌తో జరిగిన మ్యాచ్‌లో 29 పరుగులు చేశాడు.ఐపిఎల్‌ పదవ సీజన్‌లో బెంగళూరు ఆటగాళ్లు పలువురు గాయాల బారిన పడ్డారు.ఓపెనర్‌ కెఎల్‌ రాహుల్‌,మిడిల్‌ ఆర్డర్‌ బ్యాట్స్‌మెన్‌ సర్పరాజ్‌ ఖాన్‌ ఇప్పటికే టోర్నీకి దూరమైన సంగతి తెలిసిందే. కెప్టెన్‌ కోహ్లీ కూడా భుజం నొప్పి కారణంగా తొలి మూడు మ్యాచ్‌లకు దూరమైయ్యాడు.